Momoyama-perioden
Momoyama-perioden var en periode i Japans historie (1574-1600), hvor daimyoerne Nobunaga Oda og Hideyoshi Toyotomi samlede Japan. Bygningen af blandt andet Toyotomis borg ved Momoyama, et bjerg syd for Kyoto, betød en arkitektonisk fornyelse og førte udsmykningskunsten til et højdepunkt. Udbredelsen af kristendommen blev opmuntret af Oda i hans kamp mod de buddhistiske centres magt, men den kom under pres efter Toyotomis forbud i 1587.